బిద్యా దేవీ భండారీ

బిద్యా దేవీ భండారీ ( జననం 1961 జూన్ 19) నేపాల్‌కు రెండవ దేశాధ్యక్షురాలు. ఆమె 2015లో ఎన్నికయ్యారు. ఆ దేశానికి మొట్టమొదటి మహిళా రాష్ట్రపతి కూడా బిద్యానే కావడం విశేషం. కమ్యూనిస్ట్ పార్టీ ఆఫ్ నేపాల్ కు ఆమె వైస్ చైర్మన్ గా వ్యవహరించారు. 28 అక్టోబరు 2015న రాష్ట్రపతిగా ఎన్నిక కాక ముందు బిద్యా ఆల్ నేపాల్ ఉమెన్ అసోసియేషన్ కు చైర్ పర్సన్ గా పనిచేశారు. 549  పార్లమెంటరరీ ఓట్లలో, తన ప్రత్యర్ధి కుల్ బహదుర్ గురుంగ్ పై 327 ఓట్లు సంపాదించుకుని రాష్ట్రపతిగా ఎన్నికయారు. 2016లో ఫోర్బ్స్ ప్రపంచ 100 శక్తివంతమైన మహిళల జాబితాలో 52వ స్థానంలో నిలిచారు బిద్యా. అంతకుముందు నేపాల్ ప్రభుత్వంలో రక్షణ శాఖా మంత్రిగా కూడా పనిచేశారు ఆమె. ఈ పదవిని చేపట్టిన మొదటి మహిళ బిద్యా. 1990వ దశకంలో పర్యావరణ, జనాభ శాఖా మంత్రిగా కూడా బిద్యా వ్యవహరించారు.

మూలాలు 

1961 జననాలు
జీవిస్తున్న ప్రజలు